Distriktenes utbyggingsfond
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Myndigheter i Norge,Offentlige etater og direktorater,Nedlagte direktorater og etater
DU, var en statlig finansieringsinstitusjon som ble opprettet i 1961. Det skjedde gjennom sammenslåing av utbyggingsfondet for Nord-Norge og Arbeidsløysetrygdas utbyggingsfond.
Formålet var å fremme tiltak for økt, varig og lønnsom sysselsetting i distrikter med særlige sysselsettingsvansker eller svakt utbygd næringsliv og å utvikle bærekraftige vekst- og befolkningssentre i distriktene. Fondet gav direkte tilskudd til oppstart, bedriftsutvikling og opplæring av arbeidskraft. Det ble også brukt til toppfinansiering gjennom lån og garantier.I 1993 gikk DU inn i det nyopprettede Statens nærings- og distriktsutviklingsfond (nå Innovasjon Norge).Direktører i DU var Reidar Carlsen (1961–1978), Leif Aune (1978–1990) og Terje Stubberud (1991–1992). Les mer i Store norske leksikon sysselsetting Innovasjon Norge Utbyggingsprogrammet for Nord-Norge distriktsutbygging